stanford-oval/wikipedia huggingface dataset:
Nōtō
Nōtōn nopeus

Nōtōsta on kahta nopeutta, hidas ja nopea. Onnistuneen miekkamanööverin jälkeen ei periaatteessa ole syytä nopeaan Nōtōn tekemiseen. Miekan tuppeen palauttamisen nopeus kuitenkin kasvaa harjoittelijoilla kokemuksen ja harjoituksen myötä. Nōtōn nopeuden pitäisi kuitenkin olla suhteessa nukitsuken, kirioroshin ja chiburin nopeuteen.
Aiheesta muualla

Japanilaiset budokäsitteet
Stellan Skarsgård

| Stellan Skarsgård |
| --- | --- |
 Stellan Skarsgård vuonna 2017.
Henkilötiedot
Koko nimi:  Stellan John Skarsgård
Syntynyt: 13. kesäkuuta 1951 (ikä 73) Göteborg, Ruotsi
Ammatti:  näyttelijä
Puoliso:   My Skarsgård (1975–2007)  Megan Everett (2009–) 
Lapset:  8; mukaan lukien Alexander, Gustaf ja Bill
Näyttelijä
Aktiivisena:  1968–
Merkittävät roolit:   Breaking the Waves  Punaisen lokakuun metsästys  Will Hunting  Dogville  Pirates of the Caribbean  Mamma Mia!  Enkelit ja demonit  The Girl with the Dragon Tattoo  Marvel Cinematic Universe  Cinderella – Tuhkimon tarina  Chernobyl 
Aiheesta muualla
IMDb 
Elonet
Stellan John Skarsgård (s. 13. kesäkuuta 1951 Göteborg) on ruotsalainen näyttelijä.
Elämäkerta

Uransa alkuvaiheessa Skarsgård esiintyi lähinnä ruotsalaisissa elokuvissa. Pohjoismaissa hänet yhdistetään etenkin tanskalaisohjaaja Lars von Trieriin, jonka ohjaamassa minisarjassa Valtakunta (1997) ja elokuvissa Breaking the Waves (1996), Dancer in the Dark (2000), Dogville (2003) ja Nymphomaniac (2013) Skarsgård on esiintynyt.
Skarsgårdin tunnetuimmat englanninkieliset roolit ovat sukellusvenekapteeni Tupolov elokuvassa Punaisen lokakuun metsästys (1990), MIT:n matematiikan professori elokuvassa Will Hunting (1997), professori Jim Widlock Renny Harlinin elokuvassa Deep Blue Sea (1999), "Saappaanraksi-Bill" Turner elokuvissa Pirates of the Caribbean: Kuolleen miehen kirstu (2006) sekä sen jatko-osassa Pirates of the Caribbean: Maailman laidalla (2007),  isäehdokas ja seikkailija Bill Anderson Abban musiikkiin perustuvassa elokuvassa Mamma Mia! (2008) ja paroni Vladimir Harkonnen Denis Villeneuven elokuvassa Dyyni (2021) sekä sen jatko-osassa Dyyni: osa kaksi (2024). Hän näytteli myös vuonna 2004 valmistuneessa Kuningas Arthur -elokuvassa.
Keväällä 2009 Stellan Skarsgård kutsui Dan Brownia huonoksi kirjailijaksi. Hän kuitenkin näyttelee elokuvassa Enkelit ja demonit, joka pohjautuu Brownin samannimiseen kirjaan. Skarsgårdin mukaan Ron Howardin tekemä käsikirjoitus erosi niin paljon alkuperäisteoksesta, että hän halusi osallistua elokuvan tekemiseen.lähde?
3D-tekniikalla tehdyssä Muumi ja punainen pyrstötähti (2010) -animaatioelokuvassa Skarsgård antoi äänensä Muumipapalle ja hänen poikansa Alexander Skarsgård vastaavasti Muumipeikolle.
Skarsgård esiintyy Lykke Lin kappaleen "Sadness is a blessing" (2011) musiikkivideolla.
Elämäkerta > Yksityiselämä

Stellan Skarsgård oli naimisissa My Skarsgårdin kanssa vuosina 1975–2007. Heillä on kuusi lasta: Alexander (s. 1976), Gustaf (s. 1980), Sam (s. 1982), Bill (s. 1990), Eija (s. 1992) ja Valter (s. 1995). Lapsista vain Eija ei ollut vuoteen 2009 mennessä ollut mukana missään elokuvassa.
Vuonna 2009 Skarsgård avioitui Megan Everettin kanssa. Heillä on kaksi lasta: Ossian (s. 2009) ja Kolbjörn (s. 2012).
Filmografia

Minä kesäheila (Strandhugg i somras, 1972) – Erik
Ruotsalaiset riemuhäät (Bröllopet, 1973) – Roffe Eriksson
Anita – raportti 17-vuotiaasta nymfomaanista (Anita, 1973) – Erik
Yön sylissä (Hemåt i natten, 1977) – Kurt Sjöberg, Ritvan aviomies
Yksinkertainen murhaaja (Den enfaldige mördaren, 1982) – Sven
Mestarihuijarit P & B (P & B, 1983) – Karl-Johan 'Charlie' Pettersson
Kohtalokas syrjähyppy (Falsk som vatten, 1985) – Stig Svensson
Ormens väg på Hälleberget (1986) – Karl Orsa Markström
Täydellinen murhaaja (The Perfect Murder, 1988) – Axel Svensson
Peitenimi Coq Rouge (Täcknamn Coq Rouge, 1989) – Carl Hamilton
Punaisen lokakuun metsästys (The Hunt for Red October, 1990) – kapteeni Tupolev
Härkä (Oxen, 1991) – Helge Roos
Demokraattinen terroristi (1992)
Voitto kotiin (Wind, 1992) – Joe Heiser
Ritsakauppias (Kådisbellan, 1993) – isä
Veijarikoplan suurin keikka (Jönssonligans största kupp, 1995) – Herman Melvin
Nolla kelviniä (1995) – Randbæk
Harry & Sonja (1996) – Harry Olsson
Breaking the Waves (1996) – Jan Nyman
My Son the Fanatic (1997) – Schitz
Will Hunting (Good Will Hunting, 1997) – professori Gerald Lambeau
Lasinpuhaltajan lapset (Glasblåsarns barn, 1998) – Albert
Vihan maa (Savior, 1998) – Peter Dominic
Ronin (1998) – Gregor
Deep Blue Sea (1999) – Jim Whitlock
Kuviteltu rakkaus (Passion of Mind, 2000) – William Granther
Signs & Wonders (2000) – Alec
Timecode (2000) – Alex Green
Dancer in the Dark (2000) – tohtori
Kaivosmiesten kapina (Harlan County War, 2000) – Warren Jakopovich
Aberdeen (2000) – Tomas
Tapaus Furtwängler (2001) – tohtori Wilhelm Furtwängler
The Glass House (2001) – Terrence ”Terry” Glass
No Good Deed (2002) – Tyrone
City of Ghosts (2002) – Joseph Kaspar
Dogville (2003) – Chuck
Kuningas Arthur (King Arthur, 2004) – Cerdic
Manaaja: Alku (Exorcist: The Beginning, 2004) – isä Merrin
Pirates of the Caribbean: Kuolleen miehen kirstu (Pirates of the Caribbean: Dead Man’s Chest, 2006) – Saappaanraksi Bill
Goyan aaveet (Goya’s Ghosts, 2006) – Goya
WAZ (w Delta z, 2007) – Eddie Argo
Pirates of the Caribbean: Maailman laidalla (Pirates of the Caribbean: At World’s End, 2007) – Saappaanraksi Bill
Arn – Temppeliritari (Arn - Tempelriddaren, 2007) – Birger Brosa
Mamma Mia! (2008) – Bill
Arn – Pohjoinen valtakunta (Arn - Riket vid vägens slut, 2008) – Birger Brosa
Enkelit ja demonit (Angels & Demons, 2009) – Richter
Frankie & Alice (2010) – Oz
Muumi ja punainen pyrstötähti (2010) – Muumipappa (ääni)
Thor (2011) – tohtori Erik Selvig
Melancholia (2011) – Jack
The Girl with the Dragon Tattoo (2011) – Martin Vanger
The Avengers (2012) – tohtori Erik Selvig
Thor: The Dark World (2013) – tohtori Erik Selvig
Nymphomaniac (2013) – Seligman
Lumiauramies (2014) – Nils Dickman
Cinderella – Tuhkimon tarina (2015) – suurherttua
Avengers: Age of Ultron (2015) – tohtori Erik Selvig
Hurmaava petturi (2016) – Dima
Mamma Mia: Here We Go Again! (2018) – Bill
Chernobyl (televisiosarja, 2019) – Boris Štšorbina
Dyyni (2021) – paroni Vladimir Harkonnen
Thor: Love and Thunder (2022) – tohtori Erik Selvig
Andor (televisiosarja, 2022–2025) – Luthen Rael
Aiheesta muualla

Kuvia tai muita tiedostoja aiheesta Stellan Skarsgård Wikimedia Commonsissa
Stellan Skarsgård Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Tieteilijät:  CiNii 
Taiteenala:  Emmy Awards  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  SNAC  IdRef
Coney Island (Taylor Swiftin kappale)

| ”Coney Island” Taylor Swift ft>  The National |
| --- | --- | --- |

Singlen tiedot
 Albumilta: Evermore
 Äänitetty : 2020
 Julkaistu: 11. joulukuuta 2020 (albumijulkaisu)   18. tammikuuta 2021 (singlejulkaisu)
 Tekijä(t): Taylor Swift   Aaron Dessner   Bryce Dessner   Joe Alwyn (William Bowery)
 Tuottaja(t): Aaron ja Bryce Dessner
 Tyylilaji: alternative
 Kesto: 04.35
 Levy-yhtiö: Republic Records
Listasijoitukset
  63.    Hot Rock & Alternative 12.  
Taylor Swiftin muut singlet
| ”No Body, No Crime” 2021 | ”Coney Island” 2021 | ”Love Story (Taylor’s Version)” 2021 |
Coney Island on yhdysvaltalaisen laulaja Taylor Swiftin kappale, jolla esiintyy myös yhdysvaltalainen indie rock -yhtye The National. Kappaleen ovat säveltäneet Swift, Joe Alwyn (nimellä William Bowery) ja The Nationalin Aaron ja Bryce Dessner. Dessnerit ovat tuottaneet kappaleen. Kappale on kolmas ja viimeinen single albumilta Evermore (2020). Se julkaistiin singlenä Yhdysvaltain alternative-musiikin radioon 18. tammikuuta 2021.
Kappale nousi Yhdysvalloissa Hot Rock & Alternative -listan sijalle 12 ja Billboard Hot 100  -listan sijalle 63. Kanadassa kappale oli sijalla 31.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 42
 Iso-Britannia (OCC, suoratoisto): 75
 Kanada (Canadian Hot 100): 31
 Yhdysvallat (Billboard Hot 100): 34
 Yhdysvallat (Hot Rock & Alternative Songs) : 12
 Yhdysvallat (Adult Alternative Airplay) : 18
Global 200 (Billboard): 45
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Brasilia | kultaa | Pro-Música Brasil |
|  Uusi-Seelanti | kultaa | Recorded Music NZ |
Aiheesta muualla

Kappaleen lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
George W. P. Hunt

| George Wylie Paul Hunt |
| --- | --- |

Arizonan 1., 3., 5. ja 7. kuvernööri
 12. tammikuuta 1911 – 6. tammikuuta 1919   29. tammikuuta 1923 – 7. tammikuuta 1929   5. tammikuuta 1931 – 2. tammikuuta 1933  
Edeltäjä:  Thomas E. Campbell (1917 & 1919)   John C. Phillips (1929)
Seuraaja:  Thomas E. Campbell (1917 & 1923)   John C. Phillips (1929)   Benjamin Baker Moeur (1933)
Henkilötiedot
Syntynyt: 1. marraskuuta 1859 Huntsville, Missouri
Kuollut: 24. joulukuuta 1934 (75 vuotta) Phoenix, Arizona
Tiedot
Puolue:  Demokraatit
 Nimikirjoitus
George Wylie Paul Hunt (1. marraskuuta 1859 Huntsville, Missouri – 24. joulukuuta 1934 Phoenix, Arizona) oli Arizonan kuvernööri kolme kertaa, ensimmäisen kerran vuosina 1911–1919, toisen kerran vuosina 1923–1929, ja kolmannen kerran vuosina 1931–1933. Hän voitti kuvernöörinvaalit kaikkiaan seitsemän kertaa, vaikka vuonna 1916 Thomas Campbell väitti voittaneensa ja piti virkaa hallussaan lähes vuoden ennen korkeimman oikeuden päätöstä Hunttin voitosta.
Hunt syntyi Huntsvillessa, Missourin osavaltiossa. Hänen koulutuksensa rajoittui kahdeksaan kouluvuoteen. Hunt muutti Arizonaan kultaa etsimään, mutta lähti sen sijaan politiikkaan. Hänen seitsemän toimikautensa aikana hyväksyttiin opettajien eläkejärjestelmä, käynnistettiin kaivosvirasto ja kieltolaki. Osavaltioon  perustettiin lakikirjasto ja tilastovirasto, ja käynnistettiin ohjelmia maantiejärjestelmien päällystämiseksi ja laajentamiseksi vankityövoimalla.
Nokia N76

| Nokia N76 |
| --- | --- |

Julkaistu:  2007
Käyttöverkot:  WCDMA 2100, EGSM 850/900/1800/1900 MHz
Mitat:  106,5 × 52 × 13,7 mm
Paino:  115 g
Näytön kuvatarkkuus:  320 × 240 pikseliä, kansinäytössä 160 × 128
Värien lukumäärä:  jopa 16 miljoonaa, kansinäytössä 262 144
Muisti:  dynaamista muistia 26 Mt, tuki jopa 2Gt:n microSD-muistikorteille
Kamera:  2 megapikseliä, 1 600 × 1 200,
Radio:  kyllä
Musiikkisoitin:  kyllä
Valmiusaika:  204 h
Puheaika:  jopa 2 h
Käyttöjärjestelmä:  Symbian OS S60
Tiedonsiirto:  EGSM, GPRS, EDGE, W-CDMA
Liitännät:  Bluetooth, USB
Muuta:  Puhelin on suunniteltu erityisesti Motorolan ohuiden matkapuhelimien kilpailijaksi
Infobox OKNimi-testi OK: 
Nokia N76 on Nokian valmistama älypuhelin. Se esiteltiin Las Vegasissa CES-messuilla tammikuussa 2007 ja suunniteltiin julkaistavaksi saman vuoden ensimmäisellä neljänneksellä.
Aiheesta muualla

Käyttöohjeet (Arkistoitu – Internet Archive)
Nokia N76 - Tuki
Vesilentokone

Vesilentokone.
Ilmailuvoimien Lentokonetehtaan rakentama A.22 Hansa -meritoimintakone Isojoen Kangasjärvellä.
Vesilentokone (tai meritoimintakone) on lentokone, joka nousee lentoon vedestä ja laskeutuu veteen. Vesilentokoneet voidaan jaotella kahteen päätyyppiin: vesitasoihin ja lentoveneisiin. Vesitasolla on pyörien sijasta kellukkeet eli ponttonit. Lentoveneessä itse koneen runko on venemäinen. Jos kellukkeissa tai rungossa on sisäänvedettävät pyörät, kyseessä on amfibiolentokone.
Pääosa vesilentokoneista on pieniä yksi- tai kaksimoottorisia lentokoneita. On olemassa myös suuria vesilentokoneita, joissa voi olla jopa neljä potkuria tai suihkumoottorit. Suuret vesilentokoneet, jotka olivat lentoveneitä, toimivat yleisesti matkustajalentokoneina 1920-luvulta 1940-luvulle etenkin suuria vesialueita ylittävillä reiteillä. Maalentokenttäverkostojen tulo 1930-luvun alusta alkaen johti maalentokoneiden voittoon ilmakuljetuksessa jopa valtameret ylittävillä lennoilla. Vastaavaan aikaan siirryttiin tehokkaampiin lentokonemoottoreihin, kokometalliseen lentokonerakenteeseen, tarkempaan lentosuunnistukseen ja ylipäätään lentämisen luotettavuus nousi. Sotilaskäytössä ennen toista maailmansotaa kyky laskeutua järville tai merelle katsottiin etenkin tiedustelulentokoneille merkittäväksi avuksi. Sotilaskäytössä vesilentokoneet alkoivat harvinaistua toisen maailmansodan aikana ja jälkeisinä vuosina niiden hitaamman lentonopeuden takia, joka teki niistä alttiita vihollistulelle. Sodan jälkeen matkustajakoneet rakennettiin raskaiden pommikoneiden pohjalta ja 1950-luvun puolivälistä alkaen ne siirtyivät suihkumoottorikauteen.
Vesilentokone Suomessa

Suomessa vesilentokoneet olivat etenkin ilmavoimilla laajassa käytössä ennen toista maailmansotaa, jolloin maalentokenttäverkosto laajeni uusien lentokenttien perustamisen myötä voimakkaasti. 1920-luvulta 1930-luvun alkuun ilmavoimien käytössä oli useiden muiden tyyppien lisäksi esimerkiksi yli sata suomalaisen Ilmailuvoimien lentokonetehtaan valmistamaa I.V.L. A.22 Hansa -vesitasoa. Jatkosodan aikana vesitasoja käytettiin esimerkiksi sissitaistelijoiden ja haavoittuneiden kuljetuksissa etenkin Itä-Karjalassa.
Suomessa vesilentokoneita on nykyisin melko paljon yleisilmailussa, koska Suomessa on paljon sopivia vesistöjä, joissa koneita voidaan käyttää. Kevytlentokoneista merkittävä osa on vesikoneita. Suomen vesilentokoneista vain harvat ovat kaksimoottorisia.
Aiheesta muualla

Wikimedia Commonsissa on kuvia tai muita tiedostoja aiheesta .
Wasserflug in Österreich – Österreichischer Wasserflugverband
Wasserflug in Deutschland (Arkistoitu – Internet Archive)
US-Broschüre (Arkistoitu – Internet Archive)
Informationen zu den verschiedenen und seltenen Bauarten
Dan Edward Garvey

Dan Edward Garvey
Dan Edward Garvey (19. kesäkuuta 1886 – 5. helmikuuta 1974) oli yhdysvaltalainen demokraattisen puolueen poliitikko. Hän toimi Arizonan kuvernöörinä 1948–1951.
Garvey syntyi Vicksburgissa, Mississippissä, ja muutti Arizonan territorioon vuonna 1909.
John Calhoun Phillips

John Calhoun Phillips vuonna 1930.
John Calhoun Phillips (13. marraskuuta 1870 – 25. kesäkuuta 1943) oli Arizonan kuvernööri vuosina 1929–1931. Hän kuului Yhdysvaltain republikaaniseen puolueeseen.
Phillips syntyi Vermontissa, Illinois'ssa, ja oli koulutukseltaan juristi. Hänen kuvernöörikautensa aikana luotiin ilmainen piirikunnan kirjastojärjestelmä, ja perustettiin Colorado-jokea hallinnoiva komissio sekä Arizonan riista- ja kalaosasto. Phillipsin hallintoa syytettiin Arizonan talouden epävakaudesta, joka johtui suuresta lamasta. Häntä ei valittu uudelle kaudelle, vaan Phillips lähti tehtävistään 5. tammikuuta 1931. Hän vetäytyi julkisesta elämästä ja palasi asianajajaksi perustaen lakitoimiston poikansa kanssa.
Hän kuoli yllättäen sydänperäiseen sairauskohtaukseen ollessaan kalastamassa järvellä lähellä Flagstaffia.
Rohtokoisio

| Rohtokoisio |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Solanales
Heimo::  Koisokasvit Solanaceae
Suku::  Koisiot Withania
Laji::  somnifera
Kaksiosainen nimi
 Withania somnifera  (L.) Dunal 
Alalajit
 Withania somnifera obtusifolia Withania somnifera somnifera 
Katso myös
   Rohtokoisio Wikispeciesissä   Rohtokoisio Commonsissa 
Infobox OKNimi-testi OK: 
Rohtokoisio (Withania somnifera) on koisokasveihin kuuluva monivuotinen kasvi. Sen muita nimityksiä ovat esimerkiksi ashwagandha ja Intian ginseng. Rohtokoisio tunnetaan erityisesti lääkekasvina. Sillä on yli 3 000 vuoden historia perinteisessä intialaisessa lääkinnässä eli ayurvedassa. Sitä on käytetty pitkään myös perinteisessä persialais-arabialaisessa lääkinnässä eli unanissa ja perinteisessä tamililaisessa lääkinnässä eli siddhassa. Nykyisien tiedon valossa kasvi on nautittuna pikemmin haitallinen kuin hyödyllinen.
Rohtokoision vaikutuksista on vain vähän tieteellistä näyttöä, mutta se voi mahdollisesti parantaa unenlaatua ja lievittää stressiä. Joissakin tutkimuksissa rohtokoisiolla on todettu olevan muun muassa aivojen ja hermoston toimintaa edistäviä vaikutuksia.
Rohtokoisiolla on kaksi tunnettua alalajia, Withania somnifera obtusifolia ja Withania somnifera somnifera.
Etymologia

Rohtokoision latinankielinen lajinimi somnifera tarkoittaa ”unta tuovaa” tai ”narkoottista”. Sanskritinkielinen nimitys, ashwagandha, oletettavasti tarkoittaa hevosen hajua, mikä viittaa joko kirjaimellisesti rohtokoision vahvaan hevosta muistuttavaan tuoksuun tai sen kykyyn antaa käyttäjälleen ”hevosen voimat”. Intian ginseng puolestaan viitannee kiinalaisessa perinnelääkinnässä käytettyyn ginsengiin, jonka väitetyissä lääkinnällisissä ominaisuuksissa on paljon yhtäläisyyksiä rohtokoision vastaaviin.
Ulkonäkö ja koko

Rohtokoisio on ainavihanta 50–200 cm korkea pensaskasvi. Sen varsi on pysty ja tiheän karvan peittämä. Lehdet puolestaan ovat karvattomia, ehytlaitaisia ja muodoltaan soikeita. Rohtokoisio kukkii ja tuottaa marjoja marras-helmikuussa. Sen kukat ovat ulkonäöltään vaatimattomia; niiden väri vaihtelee vihertävästä kalvakan keltaiseen ja ne muodostavat lyhytlapakkoisia terttumaisia kukintoja. Marjat ovat pallomaisia ja väriltään oranssinpunaisia. Ne kypsyvät verholehtien suojaamina. Rohtokoision juuri on paksu, suippo ja vaaleanruskea.
Levinneisyys ja elinympäristö

Rohtokoisiota tavataan luontaisesti subtrooppisen vyöhykkeen kuivilla alueilla Intian niemimaalla, Etu-Aasiassa ja Afrikassa sekä jonkin verran myös eteläisessä Euroopassa, lähinnä Kreikassa, Italiassa ja Espanjassa.
Viljely

Rohtokoisiota viljellään pääasiassa Intiassa, jossa sen arvioitu vuotuinen tuotanto on yli 8 000 tonnia. Rajasthan, Punjab, Haryana, Uttar Pradesh, Gujarat, Maharashtra ja Madhya Pradesh ovat merkittävimpiä rohtokoisiota tuottavia osavaltioita Intiassa.
Siemenet kylvetään yleensä kesä-heinäkuussa. Viljelysmaaksi soveltuu parhaiten hiekkainen savimaa tai vaalea lateriitti, jonka pH on 7,5–8,0. Rohtokoisio vaatii kuivan kauden kasvunsa aikana, mutta myös lopputalveen sijoittuvat sateet ovat sille eduksi, sillä ne edistävät juurten oikeanlaista kehitystä. Paras viljelylämpötila on 20–35 °C. Kasvia voidaan viljellä jopa 600–1 200 metrin korkeudessa.
Käyttö > Perinteinen lääkinnällinen käyttö

Ayurvedassa rohtokoisiosta on käytetty yleensä juurta ja lehtiä. Perinteisesti sitä on pidetty erityisesti hermostoa uudistavana ja vahvistavana. Lisäksi sen väitetään olevan voimakas lemmenrohto ja sillä uskotaan olevan rauhoittavia, nuorentavia, oppimista ja muistia parantavia sekä pitkän iän takaavia ominaisuuksia. Ayurvedassa sen avulla on hoidettu myös muun muassa impotenssia, geriatrisia ongelmia, kroonista väsymystä, nestehukkaa, heikkoja luita, irtoavia hampaita, janoa, kuihtumista, lihasjännitystä, loistartuntoja, kuumetta, kasvaimia, tuberkuloosia, mätäpaiseita, reumatismia ja muistinmenetystä.
Ashwagandhasta on toistaiseksi vain vähän hyvälaatuisia, asianmukaisia kliinisiä tutkimuksia. Tietoa ei riittävästi johtopäätöksiin. Sen lääkinnällistä käyttöä on suositeltu kiellettäväksi, koska sen epäillään olevan maksalle haitallinen. Tanskassa valmisteen myyminen on kielletty. Tanskan päätöstä perustellaan sillä, että turvallista annosta ei pystytty määritelemään. 
Hollannissa raskaana olevia kuluttajia on varoitettu, että tuotetta on Intiassa ja Kiinassa käytetty raskauden keskeyttämiseen. Sen tehosta tähänkään tarkoitukseen ei ole tietoa. Ayuerveda-perinteeseen on myös kuulunut se, että valmisteisiin on lisätty raskasmetalleja.
Käyttö > Ruoanvalmistuksessa

Rohtokoision marjoja voidaan käyttää juoksutteen korvikkeena juustonvalmistuksessa.
Aiheesta muualla

ITIS: Withania somnifera (englanniksi)
United States Department of Agriculture (USDA): Withania somnifera (englanniksi)
Flora of China: Withania somnifera (englanniksi)
Dr. Duke's Phytochemical and Ethnobotanical Databases: Withania somnifera (Arkistoitu – Internet Archive) (englanniksi)
| Taksonitunnisteet |
| --- | --- |
Withania somnifera:  Wikidata: Q852660  Wikispecies: Withania somnifera  APDB: 120290  APNI: 106176  ARKive: withania-somnifera  BOLD: 438707  CoL: 5C2KB  Ecocrop: 10920  eFloraSA: Withania_somnifera  EoL: 396531  EPPO: WITSO  EUNIS: 184905  FNA: 200020616  FoAO2: Withania somnifera  FoC: 200020616  FoIO: WITSOM  GBIF: 2928840  GRIN: 102407  iNaturalist: 182191  IPNI: 821709-1  IRMNG: 11104425  ITIS: 505824  NCBI: 126910  Observation.org: 145131  Open Tree of Life: 374058  PfaF: Withania somnifera  PFI: 4701  Plant List: kew-2465599  PLANTS: WISO  POWO: urn:lsid:ipni.org:names:821709-1  SANBI: 2856-2  Tropicos: 29600341  WoI: 155  WFO: wfo-0001032779 
Physalis somnifera:  Wikidata: Q21876245  APDB: 119708  APNI: 199451  BOLD: 306657  CoL: 4HFL7  GBIF: 5581053  GRIN: 102406  IPNI: 817574-1  POWO: urn:lsid:ipni.org:names:817574-1  Tropicos: 29603819  WFO: wfo-0001024972 
Verholehdet ympäröivät rohtokoision marjoja.
Rohtokoision juurta ja lehtiä on hyödynnetty lääkinnällisesti.
John Howard Pyle

John Howard Pyle vuonna 1954.
John Howard Pyle (25. maaliskuuta 1906 – 29. marraskuuta 1987) oli yhdysvaltalainen republikaanisen puolueen poliitikko. Hän toimi Arizonan kuvernöörinä vuosina 1951–1955.
Pyle syntyi Sheridanissa, Wyomingissa. Hän oli Arizonan ensimmäinen 1900-luvun puolella syntynyt kuvernööri. Hän voitti vuoden 1950 vaalissa Ana Frohmillerin, mutta ei onnistunut tulemaan valituksi uudelleen 1954.
Pyle kuoli 81-vuotiaana Tempessä, Arizonassa, johon hänet myös haudattiin.